51. ΝΟΜΟΘΕΤ. ΔΙΑΤΑΓΜΑ υπ’ αριθ. 366 της 28/30 Μαρτ. 1974 (ΦΕΚ Α' 86) Περί αναγνωρίσεως της επί των εν ενεργεία πολεμικών πλοίων διανυομένης θαλασσίας υπηρεσίας υπό των υπηρετούντων την στρατιωτικήν των υπηρεσίαν δι’ απόκτησιν αποδεικτικών ναυτικής ικανότητος. Άρθρ.1.-1.Η υπό των υπηρετούντων την στρατιωτικήν των υπηρεσίαν θαλασσία υπηρεσία επί πολεμικών πλοίων προσμετρείται ως κάτωθι δια την συμπλήρωσιν των κατά τας ισχυούσας εκάστοτε διατάξεις απαιτουμένων ειδικών προσόντων δι’ απόκτησιν εν τω Εμπορικώ Ναυτικώ αποδεικτικών ναυτικής ικανότητος: α)Κλάδος προσωπικού καταστρώματος: αα)Δια την απόκτησιν διπλώματος πλοιάρχου Γ' τάξεως πρακτικού πλοιάρχου πτυχίων και αδειών καταστρώματος, ολόκληρος η υπηρεσία επί πολεμικού πλοίου. ββ)Δια την απόκτησιν διπλώματος πλοιάρχου Β' τάξεως υπό την προϋπόθεσιν ότι ο στρατεύσιμος φέρει τον βαθμόν Αξιωματικού, ολόκληρος μεν εφ’ όσον υπηρετεί ως κυβερνήτης πολεμικού πλοίου κατά το ήμισυ δε εις τας λοιπάς περιπτώσεις. β)Κλάδος προσωπικού Μηχανής: αα)Δια την απόκτησιν διπλώματος Μηχανικού Γ' τάξεως, πρακτικού μηχανικού πτυχίων και αδειών κλάδου προσωπικού μηχανής, ολόκληρος η επί πολεμικών πλοίων διανυθείσα θαλασσία υπηρεσία. ββ)Δια την απόκτησιν διπλώματος Μηχανικού Β' και Α' τάξεων Ε.Ν. ολόκληρος η θαλασσία υπηρεσία υπό την προϋπόθεσιν ότι ο στρατεύσιμος φέρει τουλάχιστον βαθμόν υπαξιωματικού του Π.Ν. γ)Κλάδος προσωπικού τηλεπικοινωνιών: αα)Δια δίπλωμα Ραδιοτηλεγραφητού Β' τάξεως ολόκληρος η επί του πολεμικού πλοίου διανυθείσα θαλασσία υπηρεσία. ββ)Δια δίπλωμα Ραδιοτηλεγραφητού Α' τάξεως ολόκληρος η επί του πολεμικού πλοίου διανυθείσα θαλασσία υπηρεσία υπό την προϋπόθεσιν ότι ο στρατεύσιμος φέρει τουλάχιστον βαθμόν Υπαξιωματικού Π.Ν. δ)Κλάδος προσωπικού Διαμερισμάτων και Μαγειρείων: Δια αδείας θαλαμηπόλου Β' και Α' τάξεως ως και αδείας Μαγείρου Γ', Β' και Α' τάξεως, ολόκληρος η επί του πολεμικού πλοίου διανυθείσα θαλασσία υπηρεσία. 2.Η εν τη προηγουμένη παραγράφω θαλασσία υπηρεσία δέον να έχη διανυθή επί πολεμικών πλοίων τελούντων εις κατάστασιν ενεργείας, της σχετικής βεβαιώσεως εκδιδομένης υπό του Αρχηγείου Ναυτικού και υπό ανάλογον προς την εν τω Εμπορικώ Ναυτικώ ειδικότητα. Άρθρ.2-Αι διατάξεις του παρόντος εφαρμόζονται και προκειμένου περί ομογενών Ελλήνων το γένος και την συνείδησιν καταγομένων εκ Κύπρου υπηρετούντων επί Κυπριακών ή Ελληνικών πολεμικών πλοίων εν ενεργεία. Άρθρ.3.-Από της ισχύος του παρόντος καταργούνται: α)Το εδάφ. γ της παρ. 1 και τα εδαφ. β' των παρ. 2 και 3 του άρθρ. 9 του ΚΝΔ 2689/1953 «περί διπλωμάτων, πτυχίων και αδειών ναυτικής ικανότητος εν τω Εμπορικώ Ναυτικώ». β)Η παρ. 5 του άρθρ. 6 του Β.Δ. 66/1971 «περί ειδικών προσόντων υποψηφίων προς απόκτησιν αποδεικτικών ναυτικής ικανότητος κλάδου προσωπικού Μηχανής (ΦΕΚ 31 Α'/71)». γ)Το άρθρ. 9 του 99/1973 Ν.Δ/τος «περί συστάσεως Κεφαλαίου Ναυτικής Εκπαιδεύσεως και Ρυθμίσεως θεμάτων αναφερομένων εις την Δημοσίαν ναυτικήν εκπαίδευσιν». δ)Η υπ’ αριθ. 10045/444/12.2.1942 απόφασις ΥΕΝ «περί υπολογισμού θαλασσίας υπηρεσίας κτηθείσης υπό εφέδρων επί πετρελαιοφόρων πλοίων του Β.Ν.». 